Geek Speak: Extending IT Experience | THWACK
Posted by kpe in Geek Speak on Jan 31, 2018 2:52:00 PM
1869 Views Tags: none (add) gestaltit 2047 N POLK AVENUE, FRESNO, CA 93722 - Karen Avenell
2047 N POLK AVENUE, FRESNO, CA 93722
2047 N Polk Avenue
Directions: North West corner of Polk and McKinley, home is located on Polk.
Please send me more information on 2047 N Polk Avenue, Fresno, CA 93722 (Listing #488995) Ek bid vir ons mense, ons plaasfamilie | Netwerk24
Deur Charles Smith 28 Junie 2018 00:01
Dinsdag 26 Junie 2018, 18:58. Zeekoegat, Rouxville.
Met die nuus van nóg ’n dubbele plaas-moord sowat 100 km van ons by Vanstadensrus moet ’n mens weer kyk na grond en wat dit behels.
Choppie Bruwer (78) en sy vrou, Marian (68), is albei deur die moordenaars in die kop geskiet. Choppie en Marian is net ’n jaar gelede getroud.
Ons is min op die plaas en is afhanklik van die mense wat elke dag na die plase omsien.
Ek het gaan inloer by Thabbie Mohlolo op Mispa, waar sy en Molefe woon.
Sy kyk alleen na Mispa se huis waar Pa Hen-drik en Ma Grietje 52 jaar gewoon en gewerk en ons kinders grootgeword het.
Thabbie is elke dag alleen op die plaas met Molefe wat 5 km verder op Zeekoegat werk.
Sy het by haar stofie gesit om warm te word in die Suid-Vrystaatse winter.
Thabang, hul seun wat vir die vakansie by die huis is, het na die Wêreldbeker-wedstryd tussen Frankryk en Denemarke gekyk.
Hy het Frankryk ondersteun.
Tussendeur het hy op die ander TV die nuus dopgehou.
Terug op Zeekoegat het ek wildswors ge-braai­ vir my en die seuns, wat ’n woelige dag se bouwerk en sokker met Xolani, Mapaseka en Pompo agter die rug het.
Ek dink aan Thabbie wat Saterdag haar pa begrawe. ’n Maand gelede het sy haar suster begrawe.
Toe bel Spir Venter van Wepener oor die nuus van die moorde.
Ons eerste verdedigingslyn is om goed te wees vir ons mense, wat ons familie geword het op die plaas. En almal om ons.
Ek dink aan die kombers op die wasgoeddraad voor Dingaan en Mosalanja se huis. En die twee waslappe.
En die sewe kleinkinders wat hier kuier. Wat is hul toekoms?
Mosalanja het die mieliepap gemaak wat ons saam met die elandswors geniet. En Dingaan, Molefe en Babs het die bok afgeslag.
Dingaan en Mosalanja het hul dogter in ’n moord/selfdood op ’n buurplaas verloor.
Grondonteiening is ’n kernbom wat die plat-teland gaan vernietig.
Van die mense wat grond kry, gaan nie boer nie. Nuwe, revolusionêre grondeienaars gaan nie salarisse betaal nie.
Plaaswerkers gaan hul werk verloor en sonder heenkome wees.
Dis ons mense, ons familie.
Thabbie gee elke dag die vaderlandswilg vir Ma Grietje in haar mooi tuin op Mispa water.
Sy het so mooi vir Ma Grietje gebid op haar roudiens.
Vanaand gaan dit koud wees, het ek geweet.
Ek kan die lammers hoor blêr in die kamp agter die huis waar hulle veilig moet wees teen die rooijakkals wat al twee gevang het.
Ons almal moet warm wees.
Dit is my gebed nou.
Warm en orraait.
Meer oor: Charles Smith | Rubriek | Plaasmoorde
Fees van die genooides